เรื่องร้องเรียน (ทางเท้า) วันที่ 2022-08-27 15:06:50 — แขวงบางค้อ เขตจอมทอง กรุงเทพมหานคร
เนื่องด้วยกระผมเป็นร้านหาบเร่แผงลอยตั้งอยู่ที่ริมถนน ฝั่งทางออก คอนโด Ideo สาทร-วุฒากาศ ตัวกระผมรับทราบและเข้าใจในความไม่สะดวกต่อผู้ใช้ทางเท้าบางส่วน ต้องขออภัยมา ณ ที่นี้ด้วยครับ
กระผมจึงได้หารือกับทางผู้ค้าในบริเวณเดียวกันว่า จะทำการจัดระเบียบไม่ให้ขวางทางเท้า และทางม้าลายข้ามถนน โดยจะเว้นจากเสาไฟฟ้า 2เมตร แล้วตั้งต่อจากนั้น เพื่อให้สะดวกต่อการสรรจร และจะเริ่มขายตั้งแต่ เวลา 15.00 น. จนไปถึง 21.00 น. ก็จะเก็บทำความสะอาดบริเวณพื้นที่นั้นให้เรียบร้อย 
จึงอยากขอความเห็นใจ เนื่องด้วยผู้ค้าในบริเวณดังกล่าว บางท่านประสบปัญหาทางเศรษฐกิจทำให้ไม่สามารถหาทุนที่จะไปค้าขายในที่ทาง หรือตลาดได้ ด้วยปัจจัยหลายอย่าง บางท่านประสบปัญหาว่างงาน
และมีภาระต้องรับผิดชอบครอบครัว 
ผู้ค้าเข้าใจและยอมรับว่าการค้าขายบนทางเท้าสาธารณะมีความผิดแต่อยากขอความเห็นใจเล็กน้อยให้ผู้ค้ามีที่ทางทำมาหากินเพื่อจะได้สามารถดำรงชีวิตเลี้ยงชีพและครอบครัวต่อไปได้
ขอบคุณครับ.